# Billie Holiday

### Wikipedia

Billie Holiday Carl Van Vechtenin kuvaamana vuonna 1949

Billie Holiday (7. huhtikuuta 1915 – 17. heinäkuuta 1959, ristimänimi Eleanora Fagan), joka tunnetaan myös arvokkaalla nimellä Lady Day, oli yhdysvaltalainen laulaja, jota edelleen pidetään yhtenä parhaista jazz-solisteista kautta aikojen.

## [muokkaa] Nuoruus

Holiday syntyi Philadelphiassa, mutta varttui Baltimoressa. Hänen nuoruutensa vaiheista ei ole täyttä varmuutta, sillä hänen omaelämäkerrassaan vuodelta 1956 kertomansa tarinat ovat myöhempien tutkimusten valossa jossakin määrin väritettyjä. Holidayn vanhempien erottua hän jäi äitinsä ja sukulaistensa kasvatettavaksi, ja lopetti koulun ajautuen tiettävästi työskentelemään prostituoituna äitinsä kanssa. 1930-luvun tienoilla perhe muutti New Yorkiin.

## [muokkaa] Aikuisuus ja ura

Asuessaan Harlemissa Billie Holiday alkoi laulaa klubeissa, ja pian levytuottaja John Hammond otti hänet suojiinsa. Vuonna 1933 Hammondin julkaisi hänen ensimmäisen äänitteensä, nimeltään Your Mother's Son-in-Law, jolla hänen taustallaan soitti Benny Goodman, mutta varsinkin konserttiensa avulla hänestä alkoi tulla tunnustettu ja kiitetty laulaja jazz-piireissä. Ensimmäisissä huomiota herättäneissä konserteissa häntä säesti Bobby Henderson.

Poiketen tavanomaisista jazz-laulajista, Billie Holidayn ääniala oli vain hieman yli oktaavin, mutta se ei muodostunut esteeksi - hänen vakuuttavan tunteikkaan tulkintansa on tänäkin päivänä poikkeuksellisen vahvaa lajissaan. Holidayn tyylin tunnusomaisin piirre oli laulumelodian laahaaminen hieman säestyksen jäljessä. Hän oli myös niitä harvoja aikansa jazz-muusikoita, jotka rikkoivat "värimuurin" esiintyen myös valkoisten muusikoiden kanssa.

## [muokkaa] Myöhemmät vaiheet

Billie Holidayn elämä oli varsin myrskyisää, ja hänen lukuisat suhteensa päättyivät pääosin onnettomasti, kuten hänen kaksi avioliittoaankin. Nousujohteinen ura alkoi hiipua vähitellen Billie Holidayn taistellessa päihderiippuvuuksiensa kanssa. Marihuanasta ja alkoholista alkanut päihdeongelma paheni 1940-luvun tienoilla hänen aloittaessaan heroiinin käytön, ja päihteet vaikuttivat vähitellen myös hänen ääneensä. Jäätyään kiinni heroiinista häneltä evättiin mahdollisuus esiintyä New Yorkissa, ja vuonna 1959 Holiday joutui sairaalahoitoon sydän- ja maksasairauksiensa takia. Viimeiset vuotensa hän vietti kotiarestissa, ja kuoli maksakirroosiin 17. heinäkuuta 1959, vasta 44-vuotiaana.

## [muokkaa] Aiheesta muualla

- Virallinen Billie Holiday -sivusto
- Discography of Billie Holiday

Wikimedia Commonsissa on lisää materiaalia aiheesta Billie Holiday.
Haettu osoitteesta http://fi.wikipedia.org../../../b/i/l/Billie_Holiday_4796.html

Luokka: Yhdysvaltalaiset laulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Català
- Dansk
- Deutsch
- English
- Español
- Esperanto
- Français
- Galego
- Hrvatski
- Ido
- Italiano
- Magyar
- Nederlands
- 日本語
- Norsk (bokmål)
- Occitan
- Polski
- Português
- Sicilianu
- Svenska